આજે સવારે અમે દવાખાને ગયેલા. ત્યાં ડોક્ટર અંકલે મારું વજન કર્યું, બી.પી માપ્યું અને સોનોગ્રાફી પણ કરી. સોનોગ્રાફીમાં અમે તારા હાથ-પગ વિકસતા જોયા. જાણે અમારી આંખ સામે જ કોઇ કળી ખીલતા અમે જોઇ રહ્યા છીએ. કુદરતની એક અદભૂત અને રોમાંચક ઘટનાના અમે સાક્ષી બની રહ્યા છીએ. આખો દિવસ આંખ સામે તું જ દેખાય. ડોક્ટર અંકલે બીજી દવાઓ લખી આપી છે ને કહ્યું છે કે હવે વજન વધશે. લાગે છે કે ચાળીસ અઠવાડિયામાં વજનકાંટાનો કાંટો તૂટી જશે! મને તો આટલા વર્ષોમાં વજન વધારવામાં સફળતા મળી નથી જોઇએ ડોક્ટરને કેટલી સફળતા મળે છે! મારું વજન વધશે એમ એમ તારુ પણ વજન વધશે..ખબર છે તને?